**NALOGA**

**PREDSTAVITEV OSEBE**

Dijak prebere poglavje v učbeniku, v pomoč mu je tudi priporočena spletna stran, na kateri odgovori na vsa vprašanja in reši naloge, nakar vloži v svoj listovnik sestavek, v katerem odgovori na naslednje zahteve:

* ve, kako lahko predstavimo osebo,
* pozna pojem opis osebe, ve, da je najpogosteje uporabljen glagol biti v sedanjiku, zna ločevati opis od orisa;
* pozna pojem oznaka osebe, uporabo vrednostnih izrazov in glagolov v sedanjiku,
* zna sestaviti pripoved o dogodkih v življenju osebe in njenem spreminjanju ter dogodke navaja v časovnem zaporedju,
* loči pojma subjektivno-objektivno in ju zna pravilno uporabiti,
* sestavi v pisni obliki predstavitev osebe (predstavi očeta/mamo/prijatelja/učitelja/trenerja/literarnega ustvarjalca v 100/150-200 ali več besedah),
* pripravi govorni nastop, ki ga dopolni z različnimi nebesednimi elementi, in ga posname.

Si zadovoljen s svojim končnim izdelkom? Kaj se ti zdi lažje: opis osebe ali oznaka osebe?

Ali si že kdaj prej predstavljal kakšno osebo? Koga in na kakšen način?

Kaj se ti je pri reševanju te naloge zdelo težko/najtežje? Si pri reševanju potreboval pomoč koga drugega?

Bi znal predstavitev osebe preoblikovati v intervju?

Predvideni čas izdelave: 14 dni

Predvideni operativni čas izdelave: 2 uri

Standardi znanja

|  |  |
| --- | --- |
| Rdeče | Minimalne zahteve, ki so pogoj za oceno 2. |
| Modro (+ rdeče) | Temeljne zahteve, ki so pogoj za oceno 3 ali 4. |
| Zeleno (+ modro + rdeče) | Višje zahteve, ki so pogoj za oceno 4 ali 5. |

Vir: Na pragu besedila 1. 2008-posodobljena izdaja. Založba Rokus-Klett, d. o. o. Lj.